CELEX: 32018D2006
Language: hu
Date: 2018-12-11 00:00:00
Title: A Tanács (EU) 2018/2006 végrehajtási határozata (2018. december 11.) a Lett Köztársaságnak a közös hozzáadottértékadó-rendszerről szóló 2006/112/EK irányelv 193. cikkétől eltérő intézkedés alkalmazásának kiterjesztésére történő felhatalmazásáról szóló 2009/1008/EU végrehajtási határozat módosításáról

18.12.2018   
               
               
                  HU
               
               
                  Az Európai Unió Hivatalos Lapja
               
               
                  L 322/20
               
            
         A TANÁCS (EU) 2018/2006 VÉGREHAJTÁSI HATÁROZATA
         (2018. december 11.)
         a Lett Köztársaságnak a közös hozzáadottértékadó-rendszerről szóló 2006/112/EK irányelv 193. cikkétől eltérő intézkedés alkalmazásának kiterjesztésére történő felhatalmazásáról szóló 2009/1008/EU végrehajtási határozat módosításáról
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre,
         tekintettel a közös hozzáadottértékadó-rendszerről szóló, 2006. november 28-i 2006/112/EK tanácsi irányelvre (1) és különösen annak 395. cikke (1) bekezdésére,
         tekintettel az Európai Bizottság javaslatára,
         mivel:
         
                     (1)
                  
                  
                     A 2006/42/EK tanácsi határozat (2)2009. december 31-ig felhatalmazta Lettországotarra, hogy a 77/388/EGK irányelv (3) 21. cikke (1) bekezdésének a) pontjától eltérő különös intézkedést alkalmazzon, és a faügyletek esetében az áru átvevőjét vagy a szolgáltatás címzettjét jelöljék meg a hozzáadottérték-adó (héa) megfizetésére kötelezett személyként. A 2009/1008/EU tanácsi végrehajtási határozat (4)2012. december 31-ig felhatalmazta Lettországot arra, hogy egy különös intézkedés alkalmazásának keretében a 2006/112/EK irányelv 193. cikkétől eltérve a faügyletek esetében továbbra is az áru átvevőjét vagy a szolgáltatás címzettjét jelöljék meg a héa megfizetésére kötelezett személyként (a továbbiakban: különös intézkedések). A különös intézkedés alkalmazására vonatkozó engedélyt ezt követően a 2013/55/EU tanácsi végrehajtási határozat (5)2015. december 31-ig, majd az (EU) 2015/2396 tanácsi végrehajtási határozat (6)2018. december 31-ig meghosszabbította.
                  
               
                     (2)
                  
                  
                     A Bizottságnál 2018. június 20-án iktatott levelében Lettország felhatalmazást kért arra, hogy a továbbiakban is alkalmazhassa a különös intézkedést a faügyletekre vonatkozóan. A Bizottságnál 2018. augusztus 17-én iktatott levelében Lettország jelentést küldött az intézkedés alkalmazásáról a 2009/1008/EU végrehajtási határozat 2. cikkének második albekezdésében előírtak szerint.
                  
               
                     (3)
                  
                  
                     A 2006/112/EK irányelv 395. cikke (2) bekezdése második albekezdésének megfelelően a Bizottság 2018. szeptember 7-én kelt levelében megküldte Lettország kérelmét a többi tagállamnak. A Bizottság 2018. szeptember 10-én kelt levelében értesítette Lettországot arról, hogy a kérelem értékeléséhez szükséges valamennyi információval rendelkezik.
                  
               
                     (4)
                  
                  
                     Lettország szerint a fapiac, amely a gazdaságának egyik legfontosabb ágazata, különösen érzékeny a héacsalásra, mivel nagy számú helyi kisvállalkozás és egyéni beszállító uralja. A piac és a részt vevő vállalkozások jellege alkalmat teremtett a héacsalásra, amit a lett adóhatóságok nehezen tudtak ellenőrizni. Az ilyen visszaélések elleni küzdelem érdekében bevezették a fordított adózási mechanizmust a faügyletekre, ami nagyon hatékonynak bizonyult, és az ágazatban jelentős mértékben csökkentette a csalásokat.
                  
               
                     (5)
                  
                  
                     Az adókijátszás egyes formáinak megakadályozása érdekében fel kell hatalmazni Lettországot arra, hogy további meghatározott időtartamra, 2021. december 31-ig alkalmazza a különös intézkedést.
                  
               
                     (6)
                  
                  
                     Az eltérések engedélyezése általában korlátozott időre szól annak érdekében, hogy fel lehessen mérni, hogy a különös intézkedés megfelelő és eredményes-e. Az eltérések a tagállamok számára időt biztosítanak a kérdésesprobléma megoldását célzó más hagyományos intézkedések bevezetésére a különös intézkedések lejártáig, ezáltal az eltérés meghosszabbítása feleslegessé válik. A fordított adózási mechanizmus alkalmazását lehetővé tevő eltérés csak kivételesen, a csalások által érintett konkrét területeken adható meg, és csak végső eszközként szolgálhat. Lettországnak ezért a különös intézkedés lejártáig más hagyományos intézkedéseket kell alkalmaznia a faértékesítési ágazatban elkövetett héacsalások elleni küzdelem és azok megelőzése érdekében, következésképpen az ilyen értékesítések tekintetében nem lesz szükség a 2006/112/EK irányelv 193. cikkétől való további eltérésre.
                  
               
                     (7)
                  
                  
                     A különös intézkedésnek nem lesz kedvezőtlen hatása az Unió héából származó saját forrásaira.
                  
               
                     (8)
                  
                  
                     A 2009/1008/EU végrehajtási határozatot ezért ennek megfelelően módosítani kell,
                  
               ELFOGADTA EZT A HATÁROZATOT:
         
            1. cikk
            A 2009/1008/EU végrehajtási határozat 2. cikkének helyébe a következő szöveg lép:
            
               
                  „2. cikk
                  Ezt a határozatot 2021. december 31-ig kell alkalmazni.”
               
            
         
         
            2. cikk
            Ez a határozat a róla szóló értesítés napján lép hatályba.
            Ezt a határozatot 2019. január 1-jétől kell alkalmazni.
         
         
            3. cikk
            Ennek a határozatnak a Lett Köztársaság a címzettje.
         
         
            Kelt Brüsszelben, 2018. december 11-én.
            
               
                  a Tanács részéről
               
               
                  az elnök
               
               G. BLÜMEL
            
         
         
            (1)  HL L 347., 2006.12.11., 1. o.
         
         
            (2)  A Tanács 2006/42/EK határozata (2006. január 24.) a tagállamok forgalmi adóra vonatkozó jogszabályainak összehangolásáról szóló 77/388/EGK hatodik tanácsi irányelv 21. cikkétől eltérő intézkedés alkalmazása kiterjesztésének Lettország részére történő engedélyezéséről (HL L 25., 2006.1.28., 31. o.).
         
            (3)  A Tanács 77/388/EGK hatodik irányelve (1977. május 17.) a tagállamok forgalmi adóra vonatkozó jogszabályainak összehangolásáról – közös hozzáadottértékadó-rendszer: egységes adóalap-megállapítás (HL L 145., 1977.6.13., 1. o.).
         
            (4)  A Tanács 2009/1008/EU végrehajtási határozata (2009. december 7.) a Lett Köztársaságnak a közös hozzáadottértékadó-rendszerről szóló 2006/112/EK irányelv 193. cikkétől eltérő intézkedés alkalmazásának kiterjesztésére történő felhatalmazásáról (HL L 347., 2009.12.24., 30. o.).
         
            (5)  A Tanács 2013/55/EU végrehajtási határozata (2013. január 22.) a Lett Köztársaságnak a közös hozzáadottértékadó-rendszerről szóló 2006/112/EK irányelv 193. cikkétől eltérő intézkedés alkalmazásának kiterjesztésére történő felhatalmazásáról szóló 2009/1008/EU végrehajtási határozat módosításáról (HL L 22., 2013.1.25., 16. o.).
         
            (6)  A Tanács (EU) 2015/2396 végrehajtási határozata (2015. december 10.) a Lett Köztársaságnak a közös hozzáadottértékadó-rendszerről szóló 2006/112/EK irányelv 193. cikkétől eltérő intézkedés alkalmazásának kiterjesztésére történő felhatalmazásáról szóló 2009/1008/EU végrehajtási határozat módosításáról (HL L 332., 2015.12.18., 142. o.).